English: Thank you very much, Mark, and thank you for those important questions, which is very much, as we spoke yesterday, about how the Homes for Ukraine scheme, the supersponsor scheme, is now bedding in in terms of delivery and implementation. There is no doubt there is a delay, a clear delay, recognised by the Minister, Lord Richard Harrington, who I met on Wednesday last week, alongside the Scottish Government Minister, Neil Gray. There is a clear delay in arrivals, a delay between, actually, the approval of visas and actually then being able to get the approval to travel. So, that approval to travel is required in order to be able to then take the next step in order to be able to come to either one of our welcome centres in terms of the Homes for Ukraine supersponsor route, or, indeed, to then be able to travel to meet the sponsor family, the household, so many who are anxiously waiting and communicating with those who they've been matched with and made contact with. It is right in terms of the figures, and yesterday, obviously, there was a debate and a statement in the House of Commons, but we get our figures, which are shared on a four-nation basis, on a Thursday, and that's when I gave my written statement. So, of the 1,500 visas allocated, 390 are supersponsored, which would be people who could come to our welcome centres, and the rest would be through not just the Homes for Ukraine scheme, but there are also many coming through the Ukraine family scheme. And I think the numbers that you're enquiring about actually relate to the family scheme as well. In fact, as of 20 April, the Ukraine family scheme had received visa applications for 41,200, and then issued 32,500. One of the problems we've got in Wales is that we're not actually given the numbers of people who have come through the family scheme. That's a huge disadvantage. They can't, actually, the UK Government, admit they cannot give us those figures. And we really do need them because, of course, the most successful route through for Ukrainian refugees has been through the family scheme. They were so many of the ones who came here, who managed to come here so early on when they fled the Russian invasion. But it is the family scheme. We have no figures for Wales; they're the overall UK numbers. So, it is a real problem in terms of the gap between not only application, the whole household or family getting the visas - . I mean, I'm not the only one, I'm sure, in the Senedd today, who has cases in my constituency of people where one person hasn't got a visa. There may be even - . I have a case where the whole family, apart from the father, have got visas, but not the father. In other cases it might be a child who hasn't got the visa. These are real issues. And I did speak to the refugees Minister about his visit to Poland. He also told me about the situation there, the frustration and, of course, the horror that people have experienced. Coming and getting even to Poland has been - you know, it's the trauma and leaving behind their menfolk. Some of them are in temporary accommodation, but still the overwhelming bureaucracy and barriers to getting from there to us here, to our nation of sanctuary, I have to say, is real, and many will have heard that. And, indeed, our contact centre have heard those accounts as well, and we have to deal with them. So, I am raising those issues with the UK Government. Tomorrow I'm meeting with the Scottish Minister as well, and we work as much as possible on a four-nations basis to grasp these issues. Just very quickly, I'm very grateful again for the update from Link International in north Wales. I've been meeting with them regularly, along with other third sector links across Wales like that, and also there are increasingly now Ukrainian groups who are meeting together. In fact, we are looking to ways in which we can support the voices of Ukraine, the people who are coming into our welcome centres and also to sponsored homes, because they want to work together, they want to volunteer, they want to co-ordinate their experiences, lessons learned and also share the experience that they have had of the warm welcome in Wales that they've had from their sponsor families, but also some of the difficulties as well, and, of course, you do raise a couple of really important issues: the anti-human trafficking work, which is so important, and I've learnt about the work they've done in north Wales - . Of course, we're very closely linked, I can assure you, to those organisations, and I just want to say that this is very linked to what we're doing in terms of safeguarding and the checks. So, the local authorities have a critical role to play in making sure that we can not just support the people arriving, but also make sure that they are safeguarded. So, we've published separate guidance on safeguarding and modern slavery for local authorities and sponsors. You'll see it on the sanctuary website. We provided advice to welcome centre and contact centre staff and, in fact, there's a third version of safeguarding and modern slavery guidance due to be published next week, and I'll make sure that you have this. It is vital that local authorities do conduct these local checks. We meet with local authorities' chief executives, at the moment, regularly, and it is up to local authorities themselves to undertake these checks regarding property standards, but, crucially, safeguarding. We have to recognise that, actually, we have got experiences that I can recount to you where there are serious issues that would not have been uncovered unless we had those checks, so I do want to assure people, our Senedd Members today, that the Disclosure and Barring Service process that is happening alongside these checks is vitally important. Of course, the majority of the welcome from households and sponsors is wonderful and it's great that they're working closely together with local authorities and many of these support groups as well, but it's vital that we do undertake these. Now, we are developing our own guidance, but very much working on a four-nation basis, developing policy and guidance, working through operational issues and, of course, that does include officials working very closely with the Home Office and department for levelling up and housing and representatives from local resilience fora, the third sector and local authority leaders.
Welsh: Diolch yn fawr iawn, Mark, a diolch i chi am y cwestiynau pwysig yna, sydd i raddau helaeth iawn, fel buom ni'n ei ddweud ddoe, yn ymwneud â'r ffordd y mae cynllun Cartrefi i Wcráin, y cynllun uwch-noddwyr, yn ymsefydlu erbyn hyn o ran ei gyflawniad a'i weithrediad. Nid oes amheuaeth ynglŷn ag oedi, oedi amlwg, y gwnaeth y Gweinidog, Arglwydd Richard Harrington, ei gydnabod pan wnes i gyfarfod ag ef ddydd Mercher diwethaf, ar yr un pryd â Gweinidog Llywodraeth yr Alban, Neil Gray. Fe geir oedi amlwg o ran dyfodiadau, ac oedi rhwng, mewn gwirionedd, cymeradwyo fisâu a gallu cael caniatâd i deithio wedyn. Felly, mae angen caniatâd i deithio ar gyfer cymryd y cam nesaf wedyn i allu dod i un o'n canolfannau croeso ni sydd ar lwybr uwch-noddwyr Cartrefi i Wcráin, neu, yn wir, i allu teithio wedyn i gwrdd â'r teulu sy'n rhoi nawdd, ar yr aelwyd, ac mae llawer yn disgwyl yn bryderus ac yn cyfathrebu â'r rhai y maen nhw wedi cael eu paru â nhw ac wedi cysylltu â nhw. Mae hynny'n iawn o ran y ffigurau, a ddoe, yn amlwg, bu dadl a datganiad yn Nhŷ'r Cyffredin, ond fe gawn ni ein ffigurau ni, sy'n cael eu rhannu ar sail pedair gwlad, ar ddydd Iau, a dyna pryd y cyflwynais fy natganiad ysgrifenedig i. Felly, o'r 1,500 o fisâu a ddyrannwyd, mae 390 yn cael eu huwch-noddi, sef pobl a allai ddod i'n canolfannau croeso ni, ac fe fyddai'r gweddill nid yn unig drwy'r cynllun Cartrefi i Wcráin, ond mae llawer hefyd yn dod drwy gynllun teuluoedd Wcráin. Ac rwy'n credu bod y niferoedd yr ydych chi'n holi amdanyn nhw'n ymwneud mewn gwirionedd â'r cynllun teuluol hefyd. Yn wir, ar 20 Ebrill, roedd cynllun teuluoedd Wcráin wedi cael ceisiadau am fisâu gan 41,200, a rhoi 32,500 ohonyn nhw. Un o'r problemau sydd gennym ni yng Nghymru yw nad ydym ni mewn gwirionedd yn ystyried nifer y bobl sydd wedi dod drwy'r cynllun ar gyfer teuluoedd. Mae honno'n anfantais enfawr. Mewn gwirionedd, nid yw Llywodraeth y DU yn gallu cyfaddef na allan nhw roi'r ffigurau hynny i ni. Ac mae eu hangen nhw arnom ni'n wirioneddol oherwydd, wrth gwrs, y llwybr mwyaf llwyddiannus drwodd sydd wedi bod ar gyfer ffoaduriaid o Wcráin yw'r cynllun ar gyfer teuluoedd. Y rhain oedd llawer iawn o'r dyfodiaid yma, ac fe lwyddon nhw i ddod yma ar gam cynnar iawn wrth ffoi rhag yr ymosodiad o Rwsia. Ond y cynllun ar gyfer teuluoedd ydyw hwnnw. Nid yw'r ffigurau ar gyfer Cymru ar gael; niferoedd ar gyfer y DU gyfan ydyn nhw. Felly, mae honno'n broblem wirioneddol ynghylch y bwlch rhwng nid yn unig y cais, yr aelwyd gyfan neu'r teulu'n cael y fisâu - . Rwy'n credu, nid myfi yw'r unig un, rwy'n siŵr, yn y Senedd heddiw, sydd ag achosion yn f'etholaeth o bobl lle nad oes fisa gan un unigolyn. Efallai fod hyd yn oed - . Mae achos gennyf i o deulu cyfan, ar wahân i'r tad, wedi cael eu fisâu, ond nid y tad. Mewn achosion eraill, fe allai plentyn fod heb gael fisa. Mae'r rhain yn faterion gwirioneddol. Ac fe siaradais i â'r Gweinidog Ffoaduriaid ynglŷn â'i ymweliad ef â Gwlad Pwyl. Fe drafododd ef y sefyllfa yn y fan honno hefyd, y rhwystredigaeth sydd yno ac, wrth gwrs, yr erchyllter y mae pobl wedi byw drwyddo. Mae gwneud eu ffordd i Wlad Pwyl wedi bod - wyddoch chi, yr archoll, gadael eu tadau, eu gwŷr, a'u meibion ar ôl. Mae rhai ohonyn nhw mewn llety dros dro, ond mae'r fiwrocratiaeth a'r rhwystrau llethol sy'n eu hatal rhag mynd oddi yno a dod yma, i'n cenedl noddfa ni, mae'n rhaid i mi ddweud, yn rhywbeth gwirioneddol, ac fe fydd llawer wedi clywed am y pethau hynny. Ac, yn wir, mae ein canolfan gyswllt ni wedi clywed yr hanesion hynny hefyd, ac mae'n rhaid i ni ymdrin â nhw. Felly, rwy'n codi'r materion hyn gyda Llywodraeth y DU. Fe fyddaf i'n cyfarfod â Gweinidog yr Alban yfory hefyd, ac rydym ni'n gweithio cymaint â phosibl ar sail pedair gwlad i fynd i'r afael â'r materion hyn. Yn gyflym iawn, rwy'n ddiolchgar iawn unwaith eto am ddiweddariad gan Link International yn y gogledd. Rwyf i wedi bod yn cwrdd yn rheolaidd â nhw, ynghyd â chysylltiadau eraill â'r trydydd sector ledled Cymru fel hyn, ac fe geir mwy o gyfarfodydd gan grwpiau Wcrainaidd â'i gilydd erbyn hyn. Yn wir, rydym ni'n ystyried ffyrdd y gallwn ni gefnogi lleisiau Wcráin ynddyn nhw, y bobl sy'n dod i'n canolfannau croeso ni a chartrefi noddwyr hefyd, oherwydd eu bod nhw'n awyddus i weithio gyda'i gilydd, maen nhw'n awyddus i wirfoddoli, yn awyddus i gydlynu eu profiadau, y gwersi a ddysgwyd a rhannu'r profiad o'r croeso cynnes yng Nghymru gan deuluoedd sy'n eu noddi nhw, a sôn am rai o'r anawsterau hefyd, ac, wrth gwrs, rydych chi'n codi ychydig o faterion pwysig iawn: y gwaith i wrthwynebu masnachu mewn pobl, sy'n hynod bwysig, ac rwyf i wedi dysgu am y gwaith a wnaethpwyd ganddyn nhw yn y gogledd - . Wrth gwrs, mae gennym ni gysylltiad agos iawn, rwy'n dweud wrthych chi, â'r sefydliadau hynny, ac rwy'n dymuno dweud bod hyn yn gysylltiedig iawn â'r hyn a wnawn ni o ran diogelu a gwiriadau. Felly, mae gan yr awdurdodau lleol swyddogaeth hollbwysig o ran sicrhau nad ydym yn rhoi cefnogaeth yn unig i'r bobl sy'n cyrraedd yma, ond ein bod ni'n sicrhau eu bod nhw'n cael eu diogelu hefyd. Felly, rydym ni wedi cyhoeddi canllawiau ar wahân ynglŷn â diogelu a chaethwasiaeth fodern ar gyfer awdurdodau lleol a noddwyr. Maen nhw i'w gweld ar y wefan noddfa. Roedd gennym ni gyngor ar gyfer staff y ganolfan groeso a'r ganolfan gyswllt ac, mewn gwirionedd, fe gaiff trydydd fersiwn o ganllawiau diogelu a chaethwasiaeth fodern eu cyhoeddi'r wythnos nesaf, ac fe fyddaf i'n gwneud yn siŵr eich bod chi'n cael hwnnw. Mae hi'n hanfodol bod awdurdodau lleol yn cynnal y gwiriadau lleol hyn. Rydym ni'n cyfarfod â phrif weithredwyr yr awdurdodau lleol, ar hyn o bryd, yn rheolaidd, a mater i'r awdurdodau lleol eu hunain yw cynnal y gwiriadau hyn ynghylch safonau tai, ond, yn hollbwysig, o ran diogelu. Mae'n rhaid i ni gydnabod ein bod ni, mewn gwirionedd, wedi gweld achosion y gallaf i sôn amdanyn nhw wrthych chi o faterion difrifol na fydden nhw'n dod i'r amlwg oni bai fod y gwiriadau hynny wedi digwydd, felly fe hoffwn i sicrhau pobl, ein Haelodau ni yn y Senedd heddiw, fod proses y Gwasanaeth Datgelu a Gwahardd sy'n digwydd yn gyfochrog â'r gwiriadau hyn yn hanfodol bwysig. Wrth gwrs, hyfryd o beth yw'r rhan fwyaf o'r croeso a roddir gan aelwydydd a noddwyr a pheth hyfryd yw eu bod nhw'n cydweithio yn agos ag awdurdodau lleol a llawer o'r grwpiau hyn sy'n estyn cymorth hefyd, ond mae hi'n hanfodol ein bod yn ymgymryd â'r gwiriadau hyn. Nawr, rydym ni'n datblygu ein canllawiau ein hunain, ond wrth weithio yn ddyfal ar sail pedair gwlad i raddau helaeth iawn, gan ddatblygu polisi ac arweiniad, a gweithio drwy faterion gweithredol ac, wrth gwrs, mae hynny'n cynnwys swyddogion sy'n gweithio yn agos iawn gyda'r Swyddfa Gartref a'r adran ar gyfer codi'r gwastad a thai a chynrychiolwyr o fforymau cydnerthedd lleol, y trydydd sector ac arweinyddion yr awdurdodau lleol.